भारतरत्न : नानाजी देशमुख, प्रणब मुखर्जी, भूपेन हजारिकांना पुरस्कार निवडणुकीवर डोळा ठेवून?\nपण सोशल मीडियावरून मात्र त्याबाबत आता वेगवेगळी चर्चा सुरू झाली आहे. लोकसभा निवडणुका डोळ्यासमोर ठेवून हे पुरस्कार देण्यात आल्याचा सूर सोशल मीडियामध्ये उमटत आहे. 

आपचे नेते संजय सिंह यांनी मात्र प्रणब मुखर्जींना भारतरत्न देण्यावरून टीका केली आहे. "एकदा संघाच्या शाखेत जा आणि भारतरत्न मिळवा, भारतरत्नची थट्टा लावली आहे," असं त्यांनी ट्वीट केलं आहे. 

Twitter पोस्ट समाप्त, 1

केंद्रीय मंत्री बाबूल सुप्रीयो यांनी माध्यमांशी बोलताना सांगितलं की, बंगालच्या लोकांसाठी हा फार मोठा सन्मान आहे असं मी समजतो. प्रणब मुखर्जी यांची निवड ही निवडणुकांशी जोडून पाहू नये. यात राजकारण करू नका, असं त्यांनी म्हटलं आहे.

पत्रकार अरफा शेरवानी यांनी प्रणब मुखर्जी यांना जाहीर झालेल्या पुरस्कारावर प्रश्न उपस्थित केल आहे. 

"प्रणब मुखर्जींना भारतरत्न म्हणजे पश्चिम बंगालसाठीची खेळी आहे. भारतरत्न पुरस्कारांची प्रतिष्ठा इतकी कमी करण्यात आली आहे," असं पत्रकार शिवम वीज यांनी म्हटलं आहे.

प्रणब मुखर्जी यांनी ट्वीट करून हा पुरस्कार स्वीकरत असल्याचं सांगतिलं आहे. तसंच त्यांनी भारतीय जनतेचे आभार मानले आहेत.   

कांशीराम आणि महात्मा फुले तसंच सावित्रीबाई फुले यांना यंदा भारतरत्न पुरस्कार दिला जाईल अशी सर्वत्र चर्चा होती. पण ती काही खरी ठरली नाही.     

मोदींनी केले अभिनंदन 

प्रणब मुखर्जी हे भारताचे 13 वे राष्ट्रपती होते. 11 डिसेंबर 1935 रोजी त्यांचा तत्कालीन बंगाल प्रांतातील मिराती येथे जन्म झाला. १९९१ ते १९९६ या काळामध्ये ते नियोजन आयोगाचे उपाध्यक्ष होते. परराष्ट्र, संरक्षण, अर्थ अशा विविध मंत्रालयांची जबाबदारी त्यांनी सांभाळली होती.

नानाजी देशमुख यांचे संपूर्ण नाव चंद्रिकादास अमृतराव देशमुख असे होतं. परभणी जिल्ह्यात 11 ऑक्टोबर 1916 रोजी त्यांचा जन्म झाला होता. महाराष्ट्रात जन्म झाला असला तरी त्यांचे कार्यक्षेत्र राजस्थान आणि उत्तरप्रदेशात राहिले. डॉ. हेडगेवारांच्या संपर्कात आल्यानंतर ते रा. स्व. संघाचे स्वयंसेवक झाले. 1999 साली ते राज्यसभेचे सदस्यही झाले. चित्रकूट येथे त्यांनी उभारलेल्या उपक्रमाचे विशेष कौतुक केले गेले. तेथे त्यांनी चित्रकूट ग्रामोदय विश्वविद्यालयाची स्थापना केली. नानाजींचे 27 फेब्रुवारी 2010 रोजी निधन झालं.

भूपेन हजारिका सुप्रसिद्ध गायक, गीतकार आणि चित्रपट निर्माते होते. त्यांनी मुख्यत्त्वे आसामी भाषेत गाणी गायली. 8 सप्टेंबर...\n\ntl;dr:
माजी राष्ट्रपती प्रणव मुखर्जी, समाजसेवक आणि जनसंघाचे नेते नानाजी देशमुख आणि दिवंगत गायक भूपेन हजारिका यांना भारतरत्न पुरस्कार देण्याची घोषणा करण्यात आली आहे.